România pierde 3 hectare de pădure în fiecare oră, inclusiv din parcurile naționale, care, de fapt, ar trebui protejate. Asta înseamnă că dacă nu stopăm acest fenomen, în scurt timp, țara noastră va rămâne fără păduri. Este absolut necesar să oprim defrișarea pădurilor, măcar timp de 10 ani, pentru a opri, în primul rând, crima asupra poporului român, pentru a-i da timp pădurii să se regenereze, pentru a realiza un inventar real al suprafeței împădurite în România și pentru a elabora un cadru legislativ potrivit și responsabil, care să prevină și să descurajeze orice tentativă ilegală. Doar așa urmașii noștri se vor putea bucura de darurile primite de acest popor. Să nu uităm: dacă pădurea moare, noi toți murim!